શહેરના મેયર બિનાબેન આચાર્ય અને મ્યુનિ.કમિશનર બંછાનિધ પાની સનફ્રાન્સિસ્કોના પ્રવાસે છે ત્યાં તેઓ બન્ને કાર્બન ઉત્સર્જન અને પ્રદૂષણ ઘટાડવા માટે રાજકોટ શહેરને મળેલો એવોર્ડ લેવા ગયાં છે ત્યારે ગણેશોત્સવમાં પ્લાસ્ટર ઓફ પેરિસની મૂર્તિઓને લીધે શહેરના જળાશયોમાં જે પ્રદૂષણ ફેલાવાનું છે તે બાબતની કોઈ ગંભીરતાપૂર્વક નોંધ લેવામાં આવી નથી. આ મુદ્દે સ્ટેન્ડિગ ચેરમેન ઉદય કાનગડ, કોર્પોરેશનના પર્યાવરણ ઈજનેર નિલેશ પરમારનો સંપર્ક સાધવા છતાં તેઓએ ફોન રિસીવ કર્યો ન હતો.